بہاء الدین نقشبند

خواجہ خواجگان **بہاؤ الدین نقشبند** بخاری (پیدائش: 30 نومبر 1327ء— وفات: 21 فروری 1390ء) مسلم صوفی سلسلہ نقشبندیہ کے بانی تھے۔ یہ سلسلہ پوری دنیا میں سب سے زیادہ مقبول اور بڑا سلسلہ مانا جاتا ہے۔ سلسلہ مجددیہ، سلسلہ خالدیہ، سلسلہ سیفیہ اس کی مشہور شاخیں ہیں۔

آپ کا سلسلۂ نسب یہ ہے حضرت خواجہ بہاؤ الدین نقشبند بن سید محمد بخاری بن سید جلال الدین بن سید برہان الدین بن سید عبد اللہ بن سید زین العابدین بن سید قاسم بن سید شعبان بن سید برہان الدین بن سید محمود بن سید بلاق بن سید تقی صوفی خلوتی بن سید فخر الدین بن سید علی اکبر بن امام حسن عسکری بن امام علی نقی بن امام محمد تقی بن موسیٰ رضا بن امام موسیٰ کاظم بن امام جعفرصادق بن امام باقر بن امام زین العابدین بن امام حسین بن مولا علی شیر خدا و سیدہ کائنات فاطمہ الزہراء بنت رسول ﷲ صلی ﷲ علیہ و آلہ و سلم۔
## ولادت
آپ کا نام محمد اور والد کا نام بھی محمد ہے۔ آپ کا تعلق سادات خاندان سے ہے۔ اسلامی تاریخی شہر بخارا سے تین میل کے فاصلہ پر قصر ہندواں نیا نام قصر عارفاں نامی قصبہ میں 14 محرم الحرام 728 ہجری میں پیدا ہوئے۔

## سوانح
محمد بن محمد بہاؤ الدین البخاری سلسلہ نقشبندیہ کے بانی ان کا لقب شاہ نقشبند (لفظی معنی: مصور) کی تشریح علم الٰہی کی لاثانی تصویر کھینچنے والا سے کی گئی۔ یا زیادہ صوفیانہ انداز میں اپنے دل میں کمال حقیقی کا نقش رکھنے والا۔ انھیں الشاہ کا جو لقب دیا گیا ہے اس سے مراد روحانی رہبر ہے۔ نسبت الاویسی سے یہ مراد ہے کہ ان کی نسبت روحانی براہ راست حضرت سیدنا خضر علیہ السلام اور حضرت محمد رسول اللہ ﷺ سے تھی۔
تصغیر|مزار شيخ بہاؤالدين نقشبندبخارا ـ ازبكستان|272x272پکسل
### آثار ولایت
∗ بچپن ہی سے آپ کی پیشانی پر آثار ولایت و ہدایت نمایاں تھے اور یہ کیوں نہ ہوں جبکہ آپ کی ولادت سے بھی پہلے وہاں سے گذرتے ہوئے قطب عالم محمد بابا سماسی نے فرمایا تھا کہ مجھے یہاں سے ایک مرد خدا کی خوشبو آتی ہے۔ ایک اور مرتبہ فرمایا اب وہ خوشبو زیادہ ہو گئی ہے اور جب آپ پیدا ہوئے اور دعا کے لیے آپ کے پاس لائے گئے تو انھیں اپنی فرزندی میں قبول فرمایا اور توجہات سے نوازا۔ اس طرح شاہ نقشبند کی ابتدائی روحانی تربیت بابا سماسی نے کی اور بعد میں آپ کو سید امیر کلال کے سپرد فرمایا۔
### اکابر اربعہ نقشبندیہ
اکابر اربعہ نقشبندیہ میں ان کا شمار کیا جاتا ہے
علامہ محمد مراد مکی معرب مکتوبات میں لکھتے ہیں
# خواجہ جہاں عبدالخالق غجدوانی
# خواجہ سید محمد بہاؤ الدین نقشبند بخاری
# خواجہ علاؤالدین عطار
# خواجہ عبید اللہ احرار
بعض نے ان حضرات کا شامل کیا
# خواجہ سید محمد بہاؤالدین نقشبند بخاری
# خواجہ محمد پارسا
# خواجہ علاؤالدین عطار
# خواجہ عبید اللہ احرار

### حصول علم باطنی
∗گو آپ نے ظاہری طور پر طریقت کی تعلیم و تربیت سید امیر کلال سے حاصل کی لیکن روحانی طور پر آپ کی تربیت قطب عالم عبد الخالق غجدوانی نے اویسی طریقہ پر فرمائی۔ چنانچہ خود فرماتے ہیں میں اوائل احوال میں جذبات و بے قراری کے عالم میں راتوں کو اطراف بخارا میں پھرا کرتا تھا اور ہر مزار پر جاتا تھا۔ ایک رات میں تین مزارات پر گیا۔ آخر میں جس بزرگ کے مزار پر گیا وہاں حالت بے خودی میں میں نے دیکھا کہ قبلہ کی جانب سے دیوار شق ہو گئی اور ایک بڑا تخت ظاہر ہوا جس پر ایک بزرگ تشریف فرما تھے۔ الغرض ایک شخص نے مجھے بتایا کہ یہ عبد الخالق غجدوانی رحمۃ اللہ علیہ ہیں۔ میں نے خواجہ کی خدمت میں سلام عرض کیا۔ آپ نے سلام کا جواب دیا اور وہ ارشادات فرمائے جو سلوک کے ابتدا اور درمیان میں و انتہا سے تعلق رکھتے ہیں۔ یعنی مکمل سلوک کی تعلیم دیدی۔ اس موقع پر تاکیدی طور پر آپ نے مجھے ارشاد فرمایا استقامت سے شریعت کے شاہراہ پر چلنا۔ کبھی اس سے قدم باہر نہ نکالنا۔ عزیمت اور سنت پر عمل کرنا اور بدعت سے دور رہنا۔ اسی لیے مدت العمر آپ شریعت و سنت پر کاربند رہے اور اتباع شریعت اور رسم و بدعت سے نفرت طریقہ عالیہ نقشبندیہ کی امتیازی علامات ہیں۔ نقشبندی سلسلہ آپ کی طرف منسوب ہے۔ طریقہ عالیہ نقشبندیہ کی تین اصطلاحات وقوف زمانی، وقوف عددی اور وقوف قلبی شاہ نقشبند قدس سرہ نے مقرر فرمائی ہیں اور آپ اویسی بھی ہیں کہ آپ کو روحانی نسب خواجہ عبد الخالق سے حاصل ہوئی۔http://www.islahulmuslimeen.org/urdu/books/jalwagah/h17.htm

### وصال
[تصغیر|270x270پکسل|مزار - ([بخارا)]]

آپ کا وصال بروز پیر 3 ربیع الاول 791ھ مطابق 21 فروری 1390ء کو 73 برس کی عمر میں آبائی گاوٴں قصر عارفاں میں ہوا۔ ان کی قبر پر ایک شاندار مزار تعمیر کیا گیا اور یہ بخارا کے قابل ذکر مقامات میں شامل ہے۔ مشہور یہ ہے کہ آپ نے وصیت فرمائی تھی کہ میرے جنازہ کے سامنے یہ شعر پڑھا جائےمفلسانیم آمدہ در کوئے توشیئا للہ از جمال روئے توترجمہ: میرے مولیٰ میں ایک مفلس کی حیثیت سے آپ کی بارگاہ میں حاضر ہوا ہوں، خدارا اپنا جلوہ جہاں آرا مجھے دکھادے۔

## حوالہ جات

زمرہ:1318ء کی پیدائشیں
زمرہ:1389ء کی وفیات
زمرہ:791ھ کی وفیات
زمرہ:احناف
زمرہ:اہل بیت
زمرہ:سلسلہ نقشبندیہ
زمرہ:صوفی اولیا
زمرہ:صوفی مذہبی رہنما
زمرہ:صوفیا
زمرہ:صوفیاء بلحاظ سلسلہ طریقت
زمرہ:کامنز زمرہ جس کا ربط ویکی ڈیٹا پر ہے
زمرہ:ماتریدی شخصیات
زمرہ:نقشبندی خواجگان صوفیاء
زمرہ:نقشبندی صوفیاء
زمرہ:ہاشمی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بخارا میں پیدا ہونے والی شخصیات
زمرہ:بخارا میں وفات پانے والی شخصیات
زمرہ:ایرانی مسلمان صوفیاء
زمرہ:شخصیات بلحاظ عرب نسب
زمرہ:علماء علوم اسلامیہ
زمرہ:1317ء کی پیدائشیں
زمرہ:ایشیائی صوفیاء